Blinq Duco whirlpool bad 180x80cm waterinjectie 6+4+2 jets 84803
artikel nr. 28816 Man geopereer ná seekoei-aanval | Maroela Media
Die man wat Sondag in die Pilanesberg Nasionale Park deur ŉ seekoei aangeval is, sal ten minste nog ŉ week in die hospitaal moet deurbring.
Dinah Rangaka, woordvoerder van die park, het Vrydag aan Maroela Media gesê Terence Downes (53) het diep wonde aan albei bene opgedoen en infeksie ontwikkel weens die seekoei se vuil bek. Hy moet ŉ operasie ondergaan om die beskadigde weefsel te heg.
“Terence is ŉ lid van die Wilderness Leadership-skool wat die uitgebreide voetpatrollie-program lei,” het sy gesê. “Hierdie vrywilligers doen een naweek elke maand intensiewe patrolliewerk in die park om ondersteuning aan ons gereelde patrollies te bied. Sedert stropings in 2010 begin het, word hierdie patrolliesoektogte meer in gebiede gebruik om vir weggesteekte karkasse en spore te soek, asook vir gewone waarnemings soos oor neste, renosterwatergate, en so meer.”
Downes het patrolliewerk in die park gedoen toe die seekoei hom bestorm het. Die patrolliegroep het aanvanklik gedink die seekoei is ŉ rots omdat dit baie stil in ruigtes gelê en slaap het, ver weg van die water af. Die seekoei het slegs vir Downes bestorm en karnuffel voordat hy weggehardloop het.
Downes is per helikopter na Sun City gevlieg van waar hy per ambulans na die Ferncrest-hospitaal in Rustenburg vervoer is.
Springbok-man vas na hy glo seuns verkrag